Document ID: /roh_data/filtered/Billingualer_Corpus_interleaved-de-rm.jsonl.gz/433

This is a text translated from German to Rumantsch Grischun.
Neubau Werkhof Ilanz soll realisiert werden

Die Vorberatungs-Kommission des Grossen Rats befürwortet das Projekt für den Neubau eines Werkhofs mit Verwaltung in Ilanz, das verschiedene Bereiche der kantonalen Verwaltung unter einem Dach vereinen soll.

Unter der Leitung von Grossrat Stefan Schmutz, Chur, und in Anwesenheit von Regierungsrat Stefan Engler, Vorsteher des Bau-, Verkehrs- und Forstdepartements, sowie von Vertretern der involvierten kantonalen Amtsstellen hat eine grossrätliche Vorberatungs-Kommission die Botschaft für den Neubau eines Werkhofs mit Verwaltung in Ilanz behandelt. Die Kommission erhielt auch die Möglichkeit, sich vor Ort über das geplante Bauvorhaben zu informieren.

Der neue Werkhof soll am westlichen Stadtrand von Ilanz auf einer rund 8'000 Quadratmeter grossen Parzelle in der Gewerbezone Crappa Grossa bis Ende 2002 entstehen. Damit werden vor allem die heute teilweise prekären räumlichen Verhältnisse und schwierigen betrieblichen Abläufe des Bezirkstiefbauamts 6 aufgehoben. Um im Zusammenhang mit dem dringend benötigten Bauvorhaben Synergien zu nutzen, sollen in diesem Neubau auch die Aussenstellen des Strassenverkehrsamts und des Amts für Wald für die Region Surselva untergebracht werden. Das Projekt, welches ein Gebäude in Massivbauweise und Holz vorsieht, trägt der ortsbaulichen Einordnung, der architektonischen Qualität sowie den energierelevanten Aspekten besonders Rechnung.

Die Gesamtkosten der für die Region Surselva bedeutenden Anlage belaufen sich auf rund 14.8 Millionen Franken. Davon wird der strassenbezogene Anteil des Bezirkstiefbauamtes von rund 12.4 Millionen Franken vollständig über die Strassenrechnung finanziert, während die dem Strassenverkehrsamt und dem Amt für Wald zugerechneten Anlagekosten von rund 2.4 Millionen Franken mit allgemeinen Staatsmitteln bezahlt werden. Da letzterer Betrag als neue Ausgabe zu qualifizieren ist, untersteht dieser dem fakultativen Referendum.

Die Kommission hat einstimmig beschlossen, auf die Vorlage einzutreten, und empfiehlt dem Grossen Rat, diese in der Novembersession zu behandeln.

Auskunftsperson:

Stefan Schmutz, Präsident Vorberatungskommission, Chur, Tel. 081-252 32 23 (G)

Gremium: Grossrätliche Vorberatungs-Kommission

Quelle: dt Grossrätliche Vorberatungs-Kommission

Data: 14.11.2000

La construcziun nova dal lavuratori a Glion duai vegnir realisada

La cumissiun predeliberanta dal cussegl grond beneventa il project per la construcziun nova d'in lavuratori cun administraziun a Glion. Quest lavuratori duai reunir sut in tetg differents secturs da l'administraziun chantunala.

Sut la direcziun da deputà Stefan Schmutz, Cuira ed en preschientscha da cusseglier guvernativ Stefan Engler, schef dal departament da construcziun, traffic e selvicultura, sco er da represchentants dals uffizis chantunals pertutgads ha la cumissiun predeliberanta dal cussegl grond tractà la missiva per la construcziun nova d'in lavuratori cun administraziun a Glion. La cumissiun ha era obtegnì la pussaivladad da s'infurmar sin il lieu davart il project da construcziun previs.

Il nov lavuratori duai vegnir construì a l'ur vest da la citad da Glion sin ina parcella da circa 8'000 meters quadrat en la zona da mastergn Crappa Grossa, e quai tochen la fin da l'onn 2002. Uschia vegnan eliminadas surtut las relaziuns localas ch'èn oz per part precaras ed ils andaments da gestiun difficils da l'uffizi da construcziun bassa 6. Per trair a niz las sinergias en quest project da construcziun urgentamain necessari duain chattar alloschi en questa construcziun nova era ils posts exteriurs da l'uffizi per il traffic sin via e da l'uffizi forestal da la regiun Surselva. Il project che prevesa in edifizi en moda da construcziun massiva ed en lain, tegna quint spezialmain da l'urden architectonic local, da la qualitad architectonica sco era dals aspects energetics relevants.

Ils custs totals dal stabiliment impurtant per la regiun Surselva muntan sin var 14.8 milliuns francs. Da quels vegn finanziada la part da l'uffizi da construcziun bassa che pertutga la via e che custa var 12.4 milliuns francs dal tuttafatg sur il quint da las vias, entant ch'ils custs dal stabiliment che van sin donn e cust da l'uffizi per il traffic sin via e da l'uffizi forestal e che muntan sin var 2.4 milliuns francs vegnan pajads cun meds publics generals. Perquai ch'il davos import è da qualifitgar sco nova expensa, vegn el suttamess al referendum facultativ.

La cumissiun ha concludì unanimamain d'entrar en chaussa e recumonda il cussegl grond da tractar il project en la sessiun da november.

Infurmaziuns:

Stefan Schmutz, president da la cumissiun predeliberanta, Cuira, tel. 081-252 32 23 (f)

Gremi: cumissiun predeliberanta dal cussegl grond

Funtauna: rg cumissiun predeliberanta dal cussegl grond

Data: 14.11.2000